Komission kertomus Euroopan parlamentille ja Neuvostolle EMOTR:n tukiosaston menojen kehityksestä - Varojärjestelmä nro 12/2005 /* SEK/2006/0083 lopull. */





[pic] | EUROOPAN YHTEISÖJEN KOMISSIO | Bryssel 20.1.2006 SEK(2006) 83 lopullinen KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä nro 12/2005 SISÄLLYSLUETTELO 1. MÄÄRÄRAHOJEN ALUSTAVA KÄYTTÖ 3 2. KUVAUS VUODEN 2005 TALOUSARVION TOTEUTUMISESTA 3 3. PÄÄTELMÄT 5 1. MÄÄRÄRAHOJEN ALUSTAVA KÄYTTÖ MÄÄRÄRAHOJEN TÄYTÄNTÖÖNPANO OTSAKKEESSA 1 OLI 48 888,2 MILJOONAA EUROA ELI 98,4 MÄÄRÄRAHOISTA. KYSEESSÄ ON NETTOMÄÄRÄ SEN JÄLKEEN, KUN MÄÄRÄSTÄ ON VÄHENNETTY VARAINHOITOVUODEN AIKANA TOTEUTETTUJEN EMOTR:N TUKIOSASTON TILIEN TARKASTAMIS- JA HYVÄKSYMISMENETTELYN RAHOITUSOIKAISUJEN SEKÄ ENNAKKOMAKSUJEN KESKEYTYSTEN JA VÄHENNYSTEN KAUTTA TAKAISIN PERITYT MÄÄRÄT. Liitteenä olevassa taulukossa esitetään vuoden 2005 talousarvion määrärahojen alustava käyttö 16. lokakuuta 2004 ja 15. lokakuuta 2005 välisenä aikana. Täytäntöönpanoa koskevat lopulliset luvut ovat tiedossa vasta 31. joulukuuta 2005 jälkeen, koska komissio voi suorittaa suoria maksuja kyseiseen päivään saakka. Alkuperäisiin talousarviomäärärahoihin verrattuna tässä täytäntöönpanossa on alikäyttöä noin – 788,4 miljoonaa euroa, joka jakautuu seuraavasti: - alaotsakkeessa 1a sen määrä on – 725,9 miljoonaa euroa, ja - alaotsakkeessa 1b – 62,6 miljoonaa euroa. 2. KUVAUS VUODEN 2005 TALOUSARVION TOTEUTUMISESTA Seuraavat tekijät vaikuttavat vuoden 2005 talousarviomäärärahojen alustavaan käyttöön merkittävimmissä momenteissa (huom. suluissa esitetään yli- (+) tai alikäytön (–) taso). 2.1. Valuuttoihin vaikuttavat tekijät Dollarin pariteetti euroon nähden Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin vaikuttaa euron ja dollarin välinen kurssikehitys. Budjettivallan käyttäjän hyväksymä talousarvio perustui määrärahoihin, joita pyydettiin vuoden 2005 alustavassa talousarvioesityksessä (ATE), jonka perustana oli puolestaan keskimääräinen dollarin pariteetti eli 1 € = 1,25 $. Olisi huomattava, että keskimääräinen pariteetti oli 1. elokuuta 2004 ja 31. heinäkuuta 2005 välisenä aikana noin 1 € = 1,27 $ eli noin 2 prosenttia vuoden 2005 ATE:n laatimisessa käytettyä kurssia korkeammalla. 2.2. Alaotsake 1a – Markkinoihin vaikuttavat tekijät Alaotsakkeen 1a talousarviomäärärahoissa oli alikäyttöä eläintuotteiden alalla ja ylikäyttöä kasvituotteiden alalla: - kasvituotealan ylikäyttö oli 335,7 miljoonaa euroa, ja se koski pääasiassa viljaa, peltokasveja, kuitukasveja ja horisontaalisia suoria tukia; - eläintuotealan alikäyttö oli – 795,3 miljoonaa euroa, ja se koski pääasiassa maitoa ja sianlihaa. Määrärahojen käyttö ei näillä aloilla ollut kuitenkaan kauttaaltaan samanlaista. Yli- tai alikäyttö koski ensisijaisesti seuraavia momentteja: 2.2.1. Viljan markkinatoimenpiteet (+ 270,6 milj. euroa) Tämä ylikäyttö johtuu julkisen varastoinnin kasvusta kauden 2004/2005 erittäin runsaan viljasadon vuoksi. Julkiseen varastoon siirrettiin noin 13,9 miljoonaa tonnia viljaa verrattuna budjettivallan käyttäjän myöntämiin määrärahoihin, jotka kattoivat arvioon perustuvan 2,6 miljoonaa tonnia. 2.2.2. Suorat tuet peltokasvialalla (+ 173,5 milj. euroa) Ylikäyttö johtuu siitä, että jäsenvaltiot maksoivat suurempia viljan pinta-alatukia kuin budjettivallan käyttäjä oli myöntänyt määrärahoja, mikä oli talousarviota hyväksyttäessä vähentänyt komission tätä toimenpidettä varten hakemia määrärahoja. 2.2.3. Kuitukasvit (+ 59,6 milj. euroa) Ylikäyttö johtuu siitä, että puuvillan määrien kasvun vuoksi jäsenvaltiot maksoivat suurempia tukia kuin budjettivallan käyttäjä oli myöntänyt määrärahoja, mikä oli talousarviota hyväksyttäessä vähentänyt komission tätä toimenpidettä varten hakemia määrärahoja. 2.2.4. Hedelmät ja vihannekset (– 65,6 milj. euroa) Tämä alikäyttö johtuu hedelmä- ja vihannesmarkkinoiden suotuisista olosuhteista, minkä vuoksi markkinoilta poistettiin talousarviossa käytettyjä määriä vähemmän hedelmiä ja vihanneksia ja banaanien tukitaso oli alhaisempi kuin banaanien nousseen markkinahinnan vuoksi talousarviossa käytetty taso. 2.2.5. Muut kasvituotteet ja toimenpiteet (– 136,0 milj. euroa) Alikäyttö johtuu siitä, että kuivarehun tukien maksutahti on hidastunut ja jäsenvaltioiden eri POSEI-ohjelmien maksut ovat olleet alhaisempia. 2.2.6. Horisontaaliset suorat tuet (+ 65,0 milj. euroa) Yksinkertaistetun pinta-alatukijärjestelmän, jota soveltaa kahdeksan kymmenestä uudesta jäsenvaltiosta, mukaisten määrärahojen ylikäytön syynä on kaksoiskurssin vaikutus, joka johtuu siitä, että jäsenvaltiot, jotka eivät ole siirtyneet yhteisen valuutan käyttöön, maksavat tuet euroon nähden vahvistuneissa kansallisissa valuutoissa. 2.2.7. Maito ja maitotuotteet (– 1 049,3 milj. euroa) Alikäyttö johtuu eri toimenpiteiden pienemmistä menoista, jotka puolestaan johtuvat maitotuotteiden sisäisten markkinoiden ja maailmanmarkkinoiden suotuisista olosuhteista. Näiden olosuhteiden ansiosta komissio on voinut alentaa maitoalan eri tuotteille maksettavien vienti- ja sisämarkkinatukien tasoa verrattuna talousarviossa sovellettuihin tasoihin. Lisäksi maidon lisämaksua kerättiin yli 1 miljoonan tonnin määrältä yli talousarviossa esitetyn 0,25 miljoonan tonnin, mikä lisää entisestään tämän alan säästöjä. 2.2.8. Naudanliha (+ 288,1 milj. euroa) Ylikäyttö johtuu siitä, että jäsenvaltioiden vuonna 2004 maksamat eläinpalkkioiden määrät olivat suurempia kuin talousarviossa käytetyt määrät. 2.2.9. Tilien sääntöjenmukaisuustarkastus ( – 169,9 milj. euroa) Tämä määrä katsotaan tuloiksi, ja sen kasvu johtuu komission varainhoitovuoden aikana tekemien tilien sääntöjenmukaisuustarkastusta koskevien päätösten perusteella jäsenvaltioilta takaisin perittyjen määrien kasvusta. 2.3. Alaotsake 1b – Maaseudun kehittäminen (+ 62,6 milj. euroa) Maaseudun kehittämistä (EU-15) ja uusien jäsenvaltioiden siirtymäkauden tukivälinettä koskevat vuoden 2005 maksusitoumusmäärärahat vahvistettiin tämän alaotsakkeen enimmäismäärän tasolle. Tätä kertomusta laadittaessa on toteutettu jaksotettujen määrärahojen perusteella täytäntöönpantavat siirtymäkauden välineelle talousarviossa ennakoidut kaikki maksusitoumus- ja lähes kaikki maksumäärärahat. Nykyinen alikäyttö koskee EMOTR:n tukiosaston EU-15:n maaseudun kehittämistä koskevia määrärahoja, ja se johtuu eräiden maaseudun kehittämisohjelmien, kuten varhaiseläkejärjestelmän (uusi järjestelmä), maaseudun ympäristötoimenpiteiden (uusi järjestelmä) ja metsätalouden (uusi järjestelmä) alikäytöstä. 3. PÄÄTELMÄT Edellä mainitun – 725,9 miljoonaan euroon nousevan alaotsakkeen 1a alikäytön vuoksi komissio teki budjettivallan käyttäjälle lisätalousarviossa nro 8/2005 ehdotuksen EMOTR:n tukiosaston kyseistä alaotsaketta koskevien määrärahojen vähentämisestä 650,0 miljoonalla eurolla. Lisätalousarvio hyväksyttiin Euroopan parlamentin täysistunnossa joulukuussa 2005. [pic]